Source: http://kitsed.com/pedofiil-pavel-ridnoi/
Timestamp: 2018-02-20 01:56:52+00:00
Document Index: 3658741

Matched Legal Cases: ['Kohus ', 'kohus ', 'kohus ', 'kohus ', 'Kohus ', 'kohus ', 'Kohus ']

Pedofiil PAVEL RIDNÕI – KITSED, REETURID ja PEDOFIILID
KITSED, REETURID ja PEDOFIILID
HOIATUS!!! Väga pahad inimesed, hoidke lihtsalt eemale!
Kohus saatis ohvreid vägistanud, peksnud ja piinanud pedofiili 15 aastaks vangi Ohvriteks olid alla 14-aastased lapsed ja üks täiskasvanu.
Harju maakohus mõistis täna pedofiilia eest 15 aastaks trellide taha retsidivist Pavel Ridnõi, kes vahetult pärast ennetähtaegset vanglast vabanemist pani toime võikad seksuaalkuriteod.
Harju maakohus tunnistas Pavel Ridnõi (30) süüdi alaealisega suguühendusse astumises usaldust ära kasutades, alaealise seksuaalses ahvatlemises, alaealisele alkoholi pakkumises ning tema ähvardamises, peksmises, vägistamises ja piinamises. Ohvreid oli mehel rohkem kui üks.
Ridnõile mõisteti liitkaristuseks 15aasta 1 kuu ja 17 päeva pikkuse vangistus. Karistuse kandmise algusajaks loetakse kohtuotsuse kuulutamise päev.
Põhja ringkonnaprokuratuur esitas 30-aastasele Pavel Ridnõile süüdistuse kokku rohkem kui kümnes kuriteoepisoodis, kus kannatanuteks olid kaks alla 14-aastast last ja üks täisealine inimene, ütles prokuratuuri pressiesindaja Arno Põder. Kuriteod pandi toime mullu juuni algusest kuni augusti lõpuni. Muu hulgas süüdistati Ridnõid ühe lapse vägistamises, samuti lapsporno valmistamises ja hoidmises, lapse seksuaalses ahvatlemises, alaealise alkoholi tarvitamisele kallutamises, kehalises väärkohtlemises raskendavatel asjaoludel ja ähvardamises. Vägivallateod pani Ridnõi toime peamiselt täisealise kannatanu vastu.
Põhja prefektuuri lastekaitsetalituse politseinikud pidasid Ridnõi kahtlustatavana kinni eelmise aasta 20. augustil ja kohus võttis ta prokuröri taotlusel eeluurimise ajaks vahi alla.
Põhja ringkonnaprokurör Andra Sild taotles süüdistatavale kohtus koos varasema kandmata karistusega rohkem kui 16 aasta pikkust vangistust.
„Kohus mõistis peaaegu sama pika vangistuse, nii et karistuse osas jään otsusega igati rahule. Kaks kuriteoepisoodi kvalifitseeris kohus küll ringi teise paragrahvi järgi, kuid nende osas kaalun pärast kohtuotsusega tutvumist, kas seda vaidlustada,“ ütles prokurör.
„Lapse vastu toime pandud seksuaalkuritegude eest küsisin süüdistatavale 15 aastat vangistust, mis on seksuaalkuritegude eest seaduse järgi maksimumkaristus. Arvestades nende kuritegude võikust, toimepanemise asjaolusid ja süüdistatava tausta oli minu hinnangul kõige karmim karistus põhjendatud,“ märkis ringkonnaprokurör Sild.
„Kohus karistas Ridnõid eelmise aastakümne alguses mõrva eest 13-aastase vangistusega. Ta vabanes vanglast veidi rohkem kui aasta enne tähtaega ja süüdistuse järgi hakkas ta uuesti kuritegusid toime panema juba paar kuud pärast vanglast vabanemist.“
Ridnõilt mõisteti riigi tuludesse menetluskulud 4842,63 eurot. Kohtuasi lahendati alaealise kannatanu kaitseks kinnises menetluses.
← Pedofiil TOIVO KLEIN
joulumees on ROMAN KUTLIAHMETOV
Copyright © 2018 KITSED, REETURID ja PEDOFIILID. All Rights Reserved.